Imi tazrawt-a tbedd ɣef yimsulɣa i nefren iwakken ad nexdem tasastant, nefren-d s watas imɣaren d temɣarin acku ɣer-sen i nufa awalen iqburen iṣeḥhan dɣa d nutni iḥrzen amawal, maca llan kra seg-sen ur dmuden ara ismawen-nsen. Ammud i d-negmer yerza amawal n tfekka n umdan, yebna ɣef kra n yissalen n yimsulɣa n tamnaḍt n Tqerbust ur nessin ara yakan, maca ala yiwet n tamdakult i d-yellan ɣer yidis-nteɣ deg unadi-agi di tufɣa tamezwarut. Imsulɣa-a d wid yesɛan tirmit deg tudert-a, leɛmer-nsen yemgarad, llan wid yeɣran d wid ur neɣri ara, llan wid iqeblen ad mudden ismawen-nsen am wakken llan daɣen wid ur nebɣi ara. Ihi ad ten-id-nebder deg tfelwit-a: